Fabela
Fabela je mala sezamoidna kost pronađena kod nekih sisara, ugrađena u tetivu bočne glave gastroknemiusnog mišića iza bočne kondila femura. To je pomoćna kost, anatomska varijacija, prisutna u 39% ljudi. Rijetko postoje dvije ili tri ove kosti (fabella bi- ili tripartita). Može se zamijeniti sa opuštenim tijelom ili osteofitom. Riječ fabella latinski je deminutiv od faba, što znači grašak, odnosno graščić. U ljudi je češća kod muškaraca nego kod žena, starijih osoba u odnosu na mlađe, a postoje velike regionalne varijacije, s tim da su fabele najčešće kod ljudi koji žive u Aziji i Okeaniji, a najmanje kod ljudi koji žive u Sjevernoj Americi i Africi. Bilateralni slučajevi (jedna po koljenu) su češći od jednostranih (jedan po osobi), a unutar pojedinačnih slučajeva fabele su podjednako vjerovatno prisutne u desnom ili lijevom koljenu. Uzeti zajedno, ovi podaci sugeriraju da se sposobnost stvaranja fabele može genetički kontrolirati, ali fabelsko okoštavanje može se kontroliratii okolišno. Iako se čini da je fabela nestala sa evolucijom porodice Hominidae, ona se ponovo pojavila u ljudi negde nakon što su se razišli sa čimpanzama. Nepoznato je da li se ponovo pojavilo ubrzo nakon ovog razilaženja, na raskršću čimpanza-ljudski najbliži drevni zajednički predak, prije 5-7 miliona godina, ili u novije vreme u ljudskoj evoluciji. Fabella može dovesti do posterolateralnih bolova u koljenu bilo zbog omekšavanja hrskavice (chondromalacia fabellae) ili drugih osteoartritisnih promjena na zglobnoj površini.